**22.decembra domes sēdē**

\* Piekrita palielināt Cesvaines novada bāriņtiesas amata vienības “bāriņtiesas sekretārs” daudzumu no 0,5 uz 1.00.

\* Nolēma izslēgt no Komisijas darījumiem ar lauksaimniecības zemi tās locekli, tā vietā ievēlēt domes teritorijas plānotāju Rūtu Putniņu par Komisijas darījumiem ar lauksaimniecības zemi locekli. Atļaut apvienot amatus.

\* Nolēma atbalstīt divu Murjāņu sporta ģimnāzijas audzēkņu un Latvijas Republikas jaunatnes izlases dalībnieku vieglatlētikā (daudzcīņā), kuri ir Cesvaines novada iedzīvotāji, dalību braucienā uz mācību treniņu nometni Spānijā no 2017.gada 6. līdz 27.aprīlim, gatavojoties Latvijas Republikas jaunatnes čempionātam, Baltijas valstu sacensībām un Eiropas jaunatnes čempionātam.

\* Atbalstīt ar līdzfinansējumu Madonas ģimnāzijas audzēkņa, kurš ir Cesvaines novada iedzīvotājs, dalību Eiropas karatē čempionātā 2017.gada 17. - 19.februārī Bulgārijā.

\* Noteikt, ka no 2017.gada 2.janvāra Cesvaines bibliotēka ir atvērta apmeklētājiem šādā laikā: pirmdien 9:00 – 17:00; otrdien 9:00 – 17:00; trešdien 9:00 – 18:00; ceturtdien 9:00 – 17:00; piektdien 9:00 – 16:00; sestdien 10:00 – 14:00.

\* Piešķīra adresi dzīvoklim, kas izveidots apvienojot dzīvokļus.

\* Piešķīra nekustamajam īpašumam – zemes vienībai ar kadastra apzīmējumu 7027 008 0098 un uz tās esošajam mājīpašumam adresi “Tenči”, Cesvaines pagasts, Cesvaines novads, LV-4871.

\* Piešķirt pašvaldībai piederošajā dzīvojamā mājā “Burtnieki” diviem dzīvokļiem adreses „Burtnieki -1” un „Burtnieki – 2”.

\* Nolēma pašvaldībai piederošajā dzīvojamā mājā izveidot dzīvokļa īpašumu Nr.6, kas sastāv no divistabu dzīvokļa ar kopējo platību 47.1 kv.m. Nolēma uzņemt pašvaldības pamatlīdzekļu uzskaitē minēto dzīvokļa īpašumu.

\* Nolēma izslēgt no domes pamatlīdzekļu uzskaites pašvaldības zemes vienības un dzīvokļa īpašumus.

\* Nolēma izslēgt no Cesvaines vidusskolas pamatlīdzekļu uzskaites serveri, skolēnu datoru, printeri, gaļas maļamo mašīnu, kartupeļu tīrāmo mašīnu, augstsprieguma mazgātāju. Iekārtas novecojušas, remonts neatmaksājas.

\* Precizēja lēmumu par pašvaldības iestāžu darbinieku apdrošināšanu pret nelaimes gadījumiem.

\* Precizēja un noteica zemes vienības ar kadastra apzīmējumu 7027 014 0063 platību 2,34 ha.

\* Iznomāja pašvaldībai piederošu neapbūvētu zemes gabalu bez apbūves tiesībām uz 5 gadiem lauksaimnieciskai darbībai.